ગુજરાત વિધાનસભાની ચૂંટણીની તારીખો જ્યાં એક બાજુ જાહેર થઇ ચૂકી છે. ત્યાં જ રાજનૈતિક દ્રષ્ટ્રિ અને જાણીતા મીડિયા હાઉસ ઓપિનિયન પોલ દ્વારા પણ ચૂંટણી પહેલા લોકોના મનની વાત જાણવાનો પ્રયાસ કરી રહ્યા છે. ઉલ્લેખનીય છે કે કોંગ્રેસ અને ભાજપ બન્ને માટે આ ચૂંટણી મહત્વની છે. કારણ કે ચૂંટણીની તારીખોની જાહેરાત થવાની સાથે જ તમામ લોકોની નજર હવે ગુજરાતની ચૂંટણી પર આધારીત છે. ટાઇમ્સ નાઉ દ્વારા પણ ગુજરાતની વિધાનસભાની ચૂંટણીને લઇને એક ઓપિનિયન પોલ બહાર પાડવામાં આવ્યો છે. જેમાં ગુજરાતના લોકોએ વડાપ્રધાન નરેન્દ્ર મોદી પર પોતાનો ભરોસો બતાવ્યો છે.